Temperance Brennan

**Dr. Temperance "Bones" Brennan** (rođ. **Joy Keenan**) glavni je lik FOX-ove kriminalističke serije *Kosti*, a glumi je Emily Deschanel.

Iako je djelomično zasnovana na forenzičkoj antropologinji i spisateljici Kathy Reichs, ime je dobila po junakinji serije romana Kathy Reichs, mada je jedina sličnost između dvaju likova to što dijele istu profesiju (forenzička antropologija).

## Historija lika 
Brennan je certificirana forenzička antropologinja, koja radi na Odjelu za forenziku fiktivnog instituta *Jeffersonian* u Washingtonu. Doktorirala je na Univerzitetu Northwestern, kako je navedeno u epizodi "The Girl in the Fridge". Postoji razlog da se misli da ona zapravo ima 3 doktorata, zasnovano na Hodginsovom komentaru iz epizode "The Parts in the Sum in the Whole". Iako je implicirano da je većina njenog rada u laboratoriji vezana ili za tijela koja su već dugo mrtva ili za žrtve genocida, njen povremeni ugovorni posao za FBI promijenio je fokus njenog rada. Njen stariji brat Russ nije se bio u mogućnosti starati o njoj i Temperance je završila u sistemu za udomljavanje djece. Bilo je protivrječnosti u vezi s periodom koji je provela u tom sistemu; u jednoj epizodi rekla je kako ju je djed izvukao iz sistema, ali u kasnijoj epizodi naznačuje da nikad nije upoznala djeda i baku (moguće je da se ovo odnosi na različite djedove i bake – po ocu i po majci). Njen život u udomiteljskim porodicama bio je prilično traumatičan; spomenula je da je jednom bila dva dana zaključana u prtljažnik automobila jer je razbila tanjir, a u epizodi "The Finger in the Nest" otkrila je Boothu da je ušla u kuću njenih starijih susjeda i našla ženu mrtvu. Također mu je spomenula da su nakon toga njeni roditelji bili veoma zabrinuti za nju jer je počela lažirati svoju smrt.

Kasnije se otkrilo da su njeni roditelji, koji su bili pljačkaši banki, promijenili identitet nakon što su svjedočili protiv nekih drugih pljačkaša. Njeno pravo ime ustvari je bilo Joy Keenan. Njena majka (pravim imenom Ruth Keenan, ali poznata kao Christine Brennan) nadala se da će se jednog dana vratiti svojoj djeci, ali je snimila videoporuku za Temperance da je pogleda za 16. rođendan u slučaju da se nikad ne vrati. Temperance je kasnije otkrila da joj je majka ubijena 1993, 2 godine nakon što su ona i njen suprug postali bjegunci. Njen otac, Max Keenan, ponovo joj se pojavio u životu kad su ona i Russ bili u opasnosti od Maxovog starog poznanika, za koga se ispostavilo da je Boothov šef Kirby, zamjenik direktora FBI-a. Max izbjegne hapšenje nakon što je ubio Kirbyja i sklanja Russa na sigurno kako bi ga zaštitio. Privremeno je radio u *Jeffersonianu* kao vodič za djecu koja dođu u posjetu i demonstrirao je briljantni talent kao bivši nastavnik nauke. Međutim, Temperance je bila zabrinuta zbog toga što osuđeni kriminalac ima pristup laboratoriju koji istražuje zločine. Max je kasnije upoznao Temperance s njenom rođakom Margaret Whitesell (koju glumi Zooey Deschanel, Emilyna sestra iz stvarnog života). Temperanceina najbolja prijateljica jeste njena kolegica Angela, za koju je u 6. sezoni rekla da je voli "kao sestru" (inače, Deschanel i Conlin prijateljice su i izvan serije).

## Karakterizacija 
Kroz čitavi tok serije vidimo da je Brennan briljantna antropologinja kojoj nedostaju društvene vještine. Njeno nesnalaženje u društvu naročito je vidljivo kad je riječ o šalama iz popularne kulture, sarkazmu i metaforama, koje ona često shvaća vrlo doslovno. Autor serije izjavio je da je tako urađeno u namjeri da se poveća privlačnost serije na TV-mreži. Ovaj utjecaj na njen lik također pomaže objasniti njenu ekstremnu racionalnost u ranijim sezonama, kao i neke njene poteškoće u društvu. Brennan je samoproglašena ateistica i često ističe ono za šta ona vjeruje da je iracionalnost religijskih i spiritualnih vjerovanja. To je dovelo do više rasprava između nje i Bootha, koji je pobožni rimokatolik; on se naročito iznervira kad Brennan uspoređuje neke manje obične religije (npr., vudu) s kršćanstvom.

Brennan je uspješna spisateljica i autorica bestselera koja je 18 sedmica bila na *Listi bestselera* *The New York Timesa*. Obučena je u trima borilačkim vještinama, ima lovačke dozvole u 4 savezne države, Obećala je da će razmisliti o tome da postane vegetarijanka nakon što je vidjela šta se radi svinjama pri klanju (na isti je način ubijena njena majka). i govori najmanje 7 jezika: španski, francuski, kineski, japanski, norveški (iako jedino kaže "lobanja" i tvrdi, kao forenzička antropologinja, da je to riječ koju zna "na gotovo svakom jeziku") Priznala je da zna i nešto ruskog. Također je u stanju ostaviti po strani svoju racionalnost kako bi pružila podršku prijateljima u njihovim ponešto iracionalnim namjerama, kao Angelin pokušaj da skupi novac za prase kako bi ga spasila od klanja. Njena osjetljivost i saosjećanje s drugima također su se dosta popravili (bili su prilično jaki kad je tješila Boothovog djeda ili kad je otišla na sahranu kako žrtvina majka ne bi bila sama Također uočava i izvjesnu uzaludnost u svom poslu, govoreći da, bez obzira na to koliko ubica uhvate, uvijek će ih biti još. Odlučuje predvoditi antropološku ekspediciju u Indoneziji na godinu dana kako bi identificirala neke drevne ostatke praljudi. i oživljavanje romanse s njenim bivšim mentorom. Izjavila je da se, iako ne osjeća uvijek potrebu za privrženom emotivnom vezom, upustila u povremene seksualne veze kako bi "zadovoljila biološke nagone". U epizodi "The Plain in the Prodigy" (5x03) rekla je Boothu da je izgubila nevinost sa 22 godine.

### Seeley Booth 
Specijalni agent FBI-a Seeley Booth njen je partner i glavna veza između *Jeffersoniana* i organa zakona. On, je također, i njena glavna potencijalna ljubav kroz tok serije. Iako se njegov stil rada ispočetka sukobljavao s njenim a njihov je odnos bio napet i kad je Boothov mlađi brat Jared pokazao zanimanje za nju. Ona je, pak, stalno bockala Bootha kad je on bio u vezi s mladom pravnicom Tessom Jankow (Anne Dudek).

Kad je Brennan odlučila da želi roditi dijete (putem vještačke oplodnje), pitala je Bootha želi li biti donator sperme. U početku je pristao na to, ali se kasnije počinje boriti s mišlju da neće biti uključen u život svog potencijalnog djeteta. Na kraju joj kaže da joj ne može dozvoliti da rodi njegovo dijete ako mu neće biti dozvoljeno da mu bude otac, tj. da ga odgaja s njom. Ubrzo nakon toga, u istoj epizodi, otkrilo se da Booth ima (dobroćudni) tumor na mozgu i morao je na operaciju. Kad se probudio, nakratko je imao amneziju i nije znao ko je Brennan. Iako mu se pamćenje kasnije vratilo, stvar u vezi sa djetetom nije nijednom spomenuta u 5. sezoni.
mini|desno|250px|Poljubac Bootha i Brennan u epizodi "The Parts in the Sum of the Whole" (5x16)
Iako su u većem dijelu serije Brennan i Booth poricali da je njihov odnos išta više od prijateljskog profesionalizma, priznali su Sweetsu da su se poljubili i zamalo proveli noć zajedno nakon njihovog prvog zajedničkog slučaja. Nakon tog razgovora sa Sweetsom, Booth je pokušao uvjeriti Temperance da pruži priliku njihovoj vezi. Međutim, ona je odbila, rekavši mu da, za razliku od njega, ona nije kockar i da nije u stanju preuzeti takav rizik., iako činjenica da je Booth jednom rekao da smatra Temperance svojim "standardom" za druge žene nagovještava da on, u najmanju ruku, još nije u potpunosti krenuo dalje sa životom. Brennan je priznala Angeli da je, kako vrijeme prolazi, nesigurna u vezi s time želi li nastaviti s konsultantskim poslom za FBI, navodeći da je umorna od ubica i žrtava i da je stalno zabrinuta da će se nešto desiti Boothu i da ga ona neće biti u stanju spasiti. Na vrhuncu 5. sezone Brennan i Booth odlaze različitim putevima: on u Afganistan da obučava vojsku, a ona na Molučka ostrva u Indoneziji, zbog već spomenute ekspedicije, ali obećaju jedno drugom da će se naći tačno za godinu dana, u kafiću kod bazena trgovačkog centra. U 1. epizodi 9. sezone, zbog Boothovog otkazivanja vjenčanja, Brennan strahuje da ljubav počinje nestajati iz njihovog života. Nakon razgovora s Aldom Clemensom, bivšim svećenikom i vojnim kapelanom kome se Booth ispovjedio, ona shvata da je bilo nekarakteristično za Bootha da iznenada otkaže vjenčanje s obzirom na to da on vjeruje u brak, ali i da je vjerovatno imao neki opravdan razlog za to. Uprkos ljutnji njenih kolega na Bootha, ona odlučuje ostati s njim rekavši mu da razumije da on ima svoje razloge i da ima vjere da će riješiti ovaj problem, kakav god bio. U 4. epizodi ("The Sense in the Sacrifice"), nakon što na svoju ruku pronađe Pelanta u napuštenoj elektrani i ubije ga jednim hicem (Pelant je prijetio da će sve dignuti u zrak), Booth otkriva Brennan da ga je Pelant ucjenjivao. Odmah potom zaprosi je i ona radosno prihvata; sve su to vidjeli Caroline, Angela i Hodgins, koji su pratili snimke sigurnosnih kamera. U narednoj epizodi ("The Woman in White") Booth i Brennan vjenčali su se na maloj vrtnoj ceremoniji u blizini *Jeffersoniana*.

### Tim "Sully" Sullivan 
Brennan je imala kratku vezu s FBI-agentom Timom Sullivanom (Eddie McClintock), poznatim kao "Sully", koga je upoznala tokom jednog slučaja. Sully je u njemu mijenjao Bootha koji je morao ići na psihološku terapiju zbog bijesa uzrokovanog smrću serijskog ubice Howarda Eppsa, tj. ulogom koju je Booth, po vlastitom mišljenju, imao u njoj. Nakon što su završili slučaj, Sully je pozvao Temperance na sastanak i počeli su vezu. U početku je on bio osumnjičenik za pucnjavu, ali je kasnije oslobođen bilo kakve umiješanosti. Brennan je otkazala njihov ponovo zakazani sastanak kako bi bila s Boothom, koji je bio u bolnici. Njihova kratka veza privela se kraju, a razlog ispočetka nije bio poznat; Booth je u kasnijoj epizodi aludirao da je Simmons možda vrbovao druge za neki kult.

## Reference 
## Vanjski linkovi 
* Temperance "Bones" Brennan  na IMDb-u

Kategorija:Likovi serije "Kosti"